stanford-oval/wikipedia huggingface dataset:
קליפורד ג'וי רוג'רס
קריירה פוליטית

ב-1928 עבר רוג'רס לשאיין, שם הוא היה מזכירו של מושל המדינה אלונזו קלארק בשנים 1931–1933, ולאחר מכן ועד 1935 הוא היה סגן מזכיר המדינה של ויומינג. בשנים 1947–1951 כיהן רוג'רס כגזבר המדינה של ויומינג, ולאחר מכן ועד 1955 כמזכיר המדינה של ויומינג. ב-3 בינואר 1953 התפטר מושל ויומינג פרנק בארט כדי לכהן בסנאט של ארצות הברית, ומתוקף תפקידו כמזכיר המדינה, הושבע רוג'רס כמושל במקומו. במהלך תקופת כהונתו כמושל, אימצה ויומינג את המוטו שלה "זכויות שוות" (Equal Rights). בבחירות למשרת המושל של 1954 ניסה רוג'רס להיבחר בזכות עצמו, אך נוצח בבחירות המקדימות של הרפובליקנים. ב-1959 הוא נבחר שוב כגזבר המדינה, וכיהן בתפקיד עד מותו.
מותו

קליפורד ג'וי רוג'רס נפטר בשאיין ב-18 במאי 1962. הוא נטמן בבית הקברות בית אל שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1780
קינג קונג (דמות)

| --- | --- |

קינג קונג, כפי שהוצג בסרטו הראשון קינג קונג
 סוג:  מפלצת
 הופעה ראשונה:  קינג קונג
 הופעה אחרונה:  גודזילה נגד קונג
 יוצרים:  אדגר וואלאס, מריאן ק. קופר 
 מידע
 כינויים:  מלך הקופים, קונג, הפלא השמיני של העולם, האלוהים של אי הגולגולת, מלך הג'ונגל
 סטטוס:  פעיל
 גזע:  גורילה
 מין:  זכר
 נטייה:  אנטי גיבור
 כוחות:  כוח וסיבולת רבים, יכולת טיפוס על בניינים, חשמול אימתני באמצעות ידיו
 דמויות קשורות
 חברים:  פיי ריי, אנגירוס, מות'רה, ״מינילה״, קומונגא,  מנדה, ג׳ט-יגואר, קינג סיסאר, רודן
 אויבים:  גודזילה (אם כי היה שותפו בסרט גודזילה נגד קונג), קינג גידורה, הידורה, גייגן, מכה-גודזילה, אבירה, ספייס-גודזילה, דסטורויה, טיטונוזאורוס, קמקורס, מכה-קונג, גורוזאורוס
 
קינג קונג (באנגלית: King Kong) הוא דמות בדיונית של מפלצת, הדומה לגורילה ענקית, שהופיעה באמצעי תקשורת שונים מאז 1933. הדמות הופיע לראשונה בסרט הקולנוע "קינג קונג" של RKO משנת 1933, שזכה לשבחים רבים עם שחרורו ועם שחרורו מחדש. סרט המשך ראשון, "בנו של קונג", יצא עוד באותה השנה בו כיכבה דמות בשם ליטל קונג. בשנות השישים הפיקה טוהו את "קינג קונג נגד גודזילה" (1962) בו הופיע קונג גדול יותר יחד עם דמותה של גודזילה, ואת "קינג קונג בורח" (1967) המבוסס על "המופע של קינג קונג" (סדרת אנימה מהשנים 1966–1969 בהפקת Rankin/Bass Productions). בשנת 1976 הפיק דינו דה-לורנטיס גרסה מחודשת של הסרט המקורי בבימויו של ג'ון גילרמין. סרט המשך לסרט זה, "קינג קונג חי", יצא כעבור עשור בכיכובה של ליידי קונג. גרסה מחודשת נוספת של הסרט המקורי, עם עלילה שמתרחשת בשנת 1933, שוחרר בשנת 2005 בבימויו של פיטר ג'קסון.
הסרט האחרון (עד כה), "קונג: אי הגולגולת" משנת 2017, אשר עלילתו מתרחשת בשנת 1973, הוא חלק מיקום המפלצות של אולפני לג'נדרי, שהחל בשנת 2014 עם אתחולו מחדש של גודזילה בסרט "גודזילה". סרט קרוס-אובר, גודזילה נגד קונג, בו שוב נפגשות שתי המפלצות זו מול זו, יצא בשנת 2021.
דמותו של קינג קונג הפכה לאחת מסמלי הסרטים המפורסמים ביותר בעולם, ושימשה השראה למספר סרטי המשך, חידושים, ספין-אופים, חיקויים, פרודיות, קריקטורות, ספרים, קומיקס, משחקי וידאו, מתקנים בפארקי שעשועים ומופעים בימתיים. תפקידו בנרטיבים השונים משתנה, החל ממפלצת משתוללת ועד לאנטי-גיבור טרגי.
קינג קונג בקולנוע > קינג קונג (1933)

הסרט קינג קונג סרט מפלצות בשחור-לבן משנת 1933 על גורילה ענקית בשם "קונג" וכיצד הוא נתפס על אי פרהיסטורי מבודד, ובעל כורחו מובא אל לב הציוויליזציה האנושית. הסרט הופק על ידי RKO ונכתב במקור על ידי רות רוז וג'יימס אשמור קרילמן, על פי רעיון מאת מריאן ס. קופר. קרדיט על הכתיבה של הסיפור ניתן גם לאדגר וואלאס, מבלי שכתב מילה, משום שחלה ונפטר זמן קצר לאחר הגעתו להוליווד, אבל קופר הבטיח להעניק לו קרדיט. עיבוד של התסריט לרומן מאת דלוס וו. לאבלייס התפרסם כבר בשנת 1932, כשנה לפני צאת הסרט לאקרנים, והוא כולל מספר סצנות שלא הופיעו בסרט.
את הסרט ביימו מריאן ס. קופר וארנסט ב. שדסאק ומככבים בו פיי ריי (כמושא אהבתו של הקוף), רוברט ארמסטרונג וברוס קאבוט, והוא כולל אנימצית סטופ מושן פורצת דרך מאת וויליס אובריין ופרטיטורה מאת מקס שטיינר. הסרט הוקרן בהקרנת בכורה בניו יורק ב-2 במרץ 1933, ברדיו סיטי מיוזיק הול.
קינג קונג בקולנוע > בור העכבישים

סרט זה היה במקור באורך 125 דקות אך קוצר ל-100 דקות על ידי הסרתן של סצנות שהאטו את קצב הסרט או הסיטו את תשומת הלב מדמותו של קונג. אחת הסצנות שהוסרו ידועה בשם "קטע בור העכבישים", הממשיכה את מה שמתרחשת לאחר קטע המופיע בסרט בו קונג מפיל מלחים מגזע עץ לתוך נקיק. בסרט הסופי לא ידוע מה עלה בגורלם של המלחים, שכפי שמתואר בסצנה שרדו את הנפילה ונאכלו על יד עכבישי ענק, חרקים ויצורים אחרים. מריאן קופר טען שהסיר את הקטע משום שהוא "עצר את הסיפור". מלבד כמה תמונות סטילס ועבודות אמנות שנוצרו עבור הסצנה, לא נותר לה כל זכר. סצנה בה קונג מפיל את המלחים לנקיק מגזע עץ מופיעה גם בגרסה משנת 1976, שגם בה לא ידוע מה עלה בגורל המלחים. בגרסתו של פיטר ג'קסון משנת 2005 ישנה סצנה בעלת קונספט זהה, הכוללת את תיאור מאבקם של המלחים ששרדו במפלצות בתחתית הנקיק. בנוסף, יצר ג'קסון באמצעות אנימציית סטופ-מושן שחזור של הסצנה המקורית. השחזור נכלל בין התוספות המיוחדות במהדורת ה-DVD בעלת שני הדיסקים של סרט זה.
קינג קונג בקולנוע > שאר סרטי הסדרה

בנו של קונג (1933) - סרט ההמשך אשר יצא לאקרנים באותה השנה. הסרט מתמקד בהמשך עלילותיו של קרל דנהאם. בתחילת הסרט דנהאם הסתבך בתיקים משפטיים רבים בעקבות ההרס הרב לו גרם קינג קונג, עליהם הוא צריך לשלם. באותה העת, דנהאם פוגש באדם שמכר לו את המפה לאי הגולגולת ושומע ממנו על אוצר באי. עקב הסתבכויותיו ותאוותו לכסף הוא מפליג שוב לאי, שם הוא מופתע לגלות גור-גורילות ענק, בנו של קונג.
קינג קונג נגד גודזילה (1962) - סרט אשר הופק על ידי אולפני טוהו היפנים. הסרט הביא את דמויותהם של קינג קונג וגודג'ירה (גודזילה) לחיים (סרט הצבע הראשון בו הופיעו שתי הדמויות) באמצעות טכניקת suitmation. בגרסה זו קונג גדול לפחות פי חמישה מאשר גודלו בסרט המקורי.
קינג קונג בורח (1967) - סרט נוסף אשר הופק על ידי אולפני טוהו היפנים (בשיתוף פעולה עם חברת ההפקות האמריקנית Rankin/Bass). בסרט זה קונג מתמודד מול גורילת ענק מכנית אשר מכונה ״מכני-קונג״ ובדינוזאור מסוג תרופודה אשר נודע בסרט בשם גורוזאורוס. עלילת הסרט מבוססת באופן רופף על עלילת סדרת האנימציה לילדים משנות השישים מופעו של קינג קונג.
קינג קונג (1976) - גרסה מחודשת לסרט המקורי אשר הופקה על ידי דינו דה-לורנטיס, הופצה על חברת סרטי פרמאונט ובוימה על ידי ג'ון גילרמין. בסרט מככבים ג'סיקה לאנג, ג'ף ברידג'ס וצ'ארלס גרודין. בסרט זה, העלילה מתחילה במחפשי נפט התרים אחר מקורות ברחבי העולם ובמסעם מגיעים לאי הגולגולת, שם הם פוגשים בקונג. העלילה זהה מכאן והלאה כמעט לגמרי לזו של גרסת קונג מ-1933. הסרט זכה בפרס אוסקר לאפקטים מיוחדים, וזכה להצלחה בקופות, הן הודות לאפקטים המיוחדים דאז, והן לביגוד מינימלי במיוחד (ורמיזות ארוטיות לראשונה בסרטי קונג, על משיכה מינית בין קינג קונג לאן דרו) אותו לובשת כוכבת הקולנוע וסמל המין, ג'סיקה לאנג.
קינג קונג חי (1986) - סרט המשך לסרט מ-1976 אשר הופץ על ידי חברת ההפקות De Laurentiis Entertainment Group. בסרט מככבת השחקנית לינדה המילטון. בסרט זה קונג שרוי בתרדמת לאחר הירייה בו, וזקוק לעירוי דם על מנת להתעורר. משלחת שיוצאת לאי הגולגולת מאתרת ולוכדת גורילת ענק ממין נקבה כדי לבצע לו עירוי דם מדמה, במטרה לעוררו מהתרדמת בה הוא שרוי.
קינג קונג (סרט, 2005) - גרסה מחודשת לסרט המקורי אשר הופצה על ידי אולפני סרטי יוניברסל ובוימה על ידי פיטר ג'קסון (היוצר של סרטי שר הטבעות). הסרט אשר בעל עלילה דומה מאוד לסרט המקורי משנת 1933 נמשך כשלוש שעות. הסרט נעזר רבות באפקטי-מחשב ובגרפיקה ממוחשבת על מנת להנפיש את קונג ואת האי המסתורי שורץ הדינוזאורים בו הוא חי. בסרט מככבים נעמי ווטס בתפקיד אן דארו, ג'ק בלאק בתפקיד קרל דנהאם, אדריאן ברודי בתפקיד ג'ק דריסקול ואנדי סירקיס בתפקיד קונג (תנועה וקול). הסרט זכה בפרס אוסקר על אפקטים מיוחדים.
קונג: אי הגולגולת (2017): סרט אתחול לקינג קונג אשר יצא ב-2017 ועלילתו מתרחשת בשנת 1973. הסרט הוא חלק מיקום קולנועי אשר כולל את סרטי הגודזילה של חברת "Legendary Pictures".
גודזילה נגד קונג (2021)
"גודזילה נגד קונג: האימפריה החדשה' (2024)
קינג קונג בקולנוע > סרטים קשורים

בשנת 1933 יצא סרט יפני בשם "Wasei Kingu Kongu" ("קינג קונג היפני") אשר עלילתו התבססה על עלילת הסרט קינג קונג שיצא באותה שנה. כיום לא ידוע על אף עותק של הסרט ששרד וישנה השערה שכל עותקי הסרט הושמדו בהפצצת יפן במלחמת העולם השנייה.
בשנת 1938 יצא סרט יפני בשם "King Kong Appears in Edo" אשר הציג את דמותו של קינג קונג. הסרט, שהופק ללא אישור מאולפני RKO, הוקרן בבתי קולנוע ביפן בלבד וככל הנראה הושמדו כל עותקיו בהפצצת יפן במלחמת העולם השנייה.
בשנת 1976 יצא סרט בריטי בשם "Queen Kong" המהווה פרודיה על הסרט קינג קונג המקורי מ-1933. הסרט נאסר להקרנה בבריטניה בטענה שהיווה פגיעה בזכויות היוצרים על החידוש של קינג קונג שיצא לאקרנים באותה שנה. הסרט זכה להפצה מוגבלת באיטליה ובגרמניה המערבית.
בשנת 1976 יצא סרט בהפקה אמריקאית-דרום קוריאנית אשר הופץ במערב תחת הכותרת "A*P*E". הסרט, העוסק גם הוא בגורילת ענק הזורעת הרס, נועד להתלבש על ההצלחה של החידוש של "קינג קונג" שיצא באותה שנה ולמרות העובדה שאינו קשור עלילתית ל"קינג קונג" הופץ הסרט בקוריאה הדרומית תחת הכותרת "King Kong eui daeyeokseup" ("התקפת הנגד הגדולה של קינג קונג"). סרט נוסף שהתלבש על ההצלחה של "קינג קונג" מ-1976 ויצא לאקרנים בשנת 1977 הוא הסרט "The Mighty Peking Man".
בשנת 1998 הפיקו אולפני האחים וורנר את סרט האנימציה מייטי קונג, עיבוד לסרט המקורי משנת 1933. סרט זה יצא ישירות לחנויות וידאו ודובב גם לעברית.
בשנת 2005 יצא ישירות ל-DVD סרט אנימציה בשם "קונג: מלך אטלנטיס" המבוסס על סדרת הטלוויזיה קונג: הסדרה המצוירת.
קינג קונג במדיות שונות > סדרות טלוויזיה

מופעו של קינג קונג - סדרת אנימציה לילדים אשר שודרה בערוץ ABC בין השנים 1966 ו-1969.
קונג: הסדרה המצוירת - סדרת אנימציה לילדים אשר שודרה בערוץ BKN בשנת 2000.
קונג: מלך הקופים - סדרת אנימציה לילדים משנת 2016 שדובבה לעברית באולפני אולמן מדיה.
אי הגולגולת - סדרת אנימציה שיצאה לנטפליקס ב-2023 המשמשת המשך לקונג: אי הגולגולת.
קינג קונג במדיות שונות > משחקי וידאו

לאורך השנים פותחו משחקי וידאו רבים בהשראת דמותו של קינג קונג. אחד מהמפורסמים שבהם הוא דונקי קונג, בו גורילה חוטפת נסיכה לראש מגדל גבוה ועל השחקן מוטלת המשימה להציל אותה; יוניברסל הגישה תביעה נגד חברת נינטנדו שפיתחה את המשחק, בטענה כי המשחק מהווה הפרת זכויות יוצרים, אך התביעה נדחתה.
הערות שוליים

↑  Boland, Michaela (9 בפברואר 2009). "Global Creatures takes on "Kong"". Variety. נבדק ב-4 במרץ 2010. {{cite news}}:  (עזרה)
↑  Goldner, Orville; Turner, George E. The Making of King Kong, Ballantine Books, 1975.
| יקום המפלצות של אולפני לג'נדרי |
| --- | --- | --- |
| סרטים | גודזילה (2014) • קונג: אי הגולגולת (2017) • גודזילה: מלך המפלצות (2019) • גודזילה נגד קונג (2021) • גודזילה נגד קונג: האימפריה החדשה (2024) |  |
| מפלצות | גודזילה • קינג קונג • קינג גידורה • מכה-גודזילה • מות'רה • רודאן • מוטו |  |
| זיכיונות קשורים | גודזילה • קינג קונג |  |
| --- | --- |
בקרת זהויות :  NLI: 987007530112405171  GND: 120738112  LCCN: no2018101903  NKC: jo2016908720  VIAF: 66175755   WorldCat (עם VIAF): 66175755
קלשון

ערך זה עוסק בכלי חקלאי. אם התכוונתם למשמעות אחרת, ראו .
קלשון
קִלְּשׁוֹן הוא כלי ארוך עשוי בצורת מזלג גדול המשמש להרמה והשלכה של חומרים כגון חציר, עלים וענבים ושאר תוצרת חקלאית. באופן מסורתי, הקלשון הוא בעל שלש עד שש שיניים באורכים ומרווחים שונים, בהתאם למטרה.
הקלשון ככלי נשק

הקלשון, יחד עם החרמש, שימש פעמים רבות כנשק ביד אנשים שלא יכלו להרשות לעצמם חרבות או רובים או ללא גישה לנשק כגון זה. לדוגמה, הקלשון, או הטרידנט (תלת-שן), היה נשק מקובל לגלדיאטורים ברומא העתיקה. כמו כן פותחו נשקי מוט הדומים לקלשון/טריידנט והיו בשימוש בימי הביניים המאוחרים.
הקלשון בתרבות

בתרבות הפופולרית מזוהה הקלשון המשולש עם שתי דמויות מיתולוגיות: פוסידון - אל הים היווני, והשטן - דמות מיתולוגית המסמלת רוע.
גלריית תמונות

נער בעבודה בגורן עם קלשון
פוסידון אוחז בטרידנט
מגדל U-Bank בשדרות רוטשילד בתל אביב. המגדל מעוצב בצורת קלשונות היוצאים מבסיסו
ראו גם

טריידנט - קלשונו של פוסידון
הערות שוליים

↑  לדוגמה בספר שמואל א', פרק י"ג, פסוק כ"א.
ערך זה הוא קצרמרבנושא חקלאות. אתם מוזמנים לתרום לוויקיפדיה ו.
קוני ואן בנטום

קורנליה "קוני" ואן בנטום (בהולנדית: Cornelia "Conny" van Bentum; נולדה ב-12 באוגוסט 1965) היא שחיינית עבר הולנדית, זוכת 3 מדליות אולימפיות (2 כסף ו-1 ארד), ב-3 אולימפיאדות שונות (מוסקבה 1980, לוס אנג'לס 1984 וסיאול 1988) במשחה שליחות 4x100 מטר, זוכת 5 מדליות ארד בשתי אליפויות עולם (גואיאקיל 1982 ומדריד 1986), זוכת 12 מדליות (3 כסף ו-9 ארד) ב-3 אליפויות אירופה (1981, 1983 ו-1985). היא אלופת האוניברסיאדה (קובה 1985) במשחים ל-100 מטר חופשי ול-200 מטר חופשי. נוסף לכך, היא עבדה כרופאה של נבחרת הולנד בהוקי שדה לנשים.
ביוגרפיה

ואן בנטום נולדה וגדלה בברנוולד.
ביוגרפיה > 1979

באליפות הולנד שנערכה בשנת 1979 זכתה ואן בנטום במדליית זהב לראשונה בקריירה שלה.
ביוגרפיה > 1980 > מדליית ארד אולימפית

באולימפיאדת מוסקבה (1980) זכתה ואן בנטום במדליית ארד במשחה שליחות 4x100 מטר חופשי ביחד עם וילמה ואן ולסן, רג'י דה יונג ואנליס מאס בתוצאה של 3:49.51 דקות, אחרי גרמניה המזרחית שקבעה שיא עולם חדש של 3:42.71 דקות ושוודיה (3:48.93 דקות), כשחיינית ראשונה היא קבעה תוצאה של 57.50 שניות. נוסף לכך, היא סיימה במקום חמישי במשחה ל-100 מטר חופשי בתוצאה של 57.63 שניות, בשלב המוקדמות היא קבעה תוצאה של 57.51 שניות.
ביוגרפיה > 1981

באליפות אירופה שנערכה בספליט, באותה העת יוגוסלביה בשנת 1981 היא זכתה ב-3 מדליית ארד, במשחה ל-100 מטר חופשי בתוצאה של 56.73 שניות, אחרי קארן מטשוק (55.74 שניות) ובירגיט מיינקה (56.06 שניות), שתיהן מגרמניה המזרחית, במשחה ל-200 מטר בתוצאה של 2:01.15 דקות חופשי, אחרי כרמלה שמידט (2:00.27 דקות) וובירגיט מיינקה (2:00.57 דקות) ובמשחה שליחות 4X100 מטר חופשי בתוצאה של 3:49.65 דקות, אחרי גרמניה המזרחית (3:44.37 דקות) וגרמניה המערבית (3:47.42 דקות).
ביוגרפיה > 1982 > מדליית ארד באליפות עולם

באליפות העולם שנערכה בגואיאקיל, גואיאקיל בשנת 1982 היא זכתה במדליית ארד במשחה שליחות 4x100 מטר חופשי ביחד עם אנמארי ורסטאפן, אנליס מאס ווילמה ואן ולסן בתוצאה של 3:49.59 דקות, אחרי גרמניה המזרחית (3:43.97 דקות) וארצות הברית (3:45.76 דקות).
ביוגרפיה > 1983

באליפות אירופה שנערכה ברומא, איטליה בסוף אוגוסט אותה שנה היא זכתה ב-6 מדליות, 2 כסף ו-4 ארד. מדליות כסף במשחה שליחות 4x100 מטר חופשי ובמשחה שליחות 4x100 מטר מעורב. מדליות ארד, במשחה ל-100 מטר חופשי בתוצאה של 56.61 שניות, אחרי בירגיט מיינקה (55.18 שניות) וקריסטין אוטו (55.52 שניות), במשחה ל-200 מטר חופשי בתוצאה של 2:00.61 דקות, אחרי בירגיט מיינקה (1:59.45 דקות) ואסטריד שטראוס (2:00.16 דקות), במשחה ל-200 מטר פרפר בתוצאה של 2:12.87 דקות, אחרי קורנליה פוליט שקבעה שיא אירופה חדש של 2:07.82 דקות ואינס גייסלר (2:08.09 דקות), כולן מגרמניה המזרחית ובמשחה שליחות 4X200 מטר חופשי.
ביוגרפיה > 1984 > מדליית כסף אולימפית

באולימפיאדת לוס אנג'לס (1984) זכתה ואן בנטום במדליית כסף במשחה שליחות 4x100 מטר חופשי ביחד עם אנמארי ורסטאפן, אלס פוסקס ודסי ריירס בשיא הולנד חדש של 3:44.40 דקות, אחרי ארצות הברית שקבעה שיא אמריקה חדש של 3:43.43 דקות ולפני גרמניה המערבית שאף היא קבעה שיא לאומי חדש של 3:45.56 דקות. כשחיינית רביעית היא קבעה ב"זינוק שליחות" תוצאה של 56.07 שניות. נוסף לכך, היא סיימה במקום רביעי במשחה ל-100 מטר חופשי בתוצאה של 56.43 שניות, במקום חמישי במשחה ל-200 מטר חופשי בתוצאה של 2:00.59 דקות, במקום שביעי במשחה ל-100 מטר פרפר בתוצאה של 1:01.94 דקות ובמקום שמיני במשחה ל-200 מטר פרפר בתוצאה של 2:17.39 דקות, בשלב המוקדמות היא קבעה תוצאה של 2:13.74 דקות, אך נאלצה לשחות מקצה של swim-off, ‏ שבו ניצחה וקבעה תוצאה של 2:13.60 דקות.
ביוגרפיה > 1985

באליפות אירופה שנערכה בסופיה, בולגריה בתחילת אוגוסט 1985 היא זכתה ב-3 מדליות, 1 כסף ו-2 ארד. מדליית כסף, במשחה שליחות 4x200 מטר חופשי. מדליות ארד, במשחה ל-100 מטר חופשי בתוצאה של 56.33 שניות, אחרי הייקה פרידריך (55.71 שניות) ומנואלה סטלמך (55.77 שניות), שתיהן מגרמניה המזרחית ובמשחה שליחות 4x100 מטר חופשי.
ביוגרפיה > 1985 > אלופת האוניברסיאדה

שבועיים לאחר מכן, באוניברסיאדה שנערכה בקובה, יפן בסוף אוגוסט אותה שנה היא זכתה ב-5 מדליות, 2 זהב ו-3 ארד. מדליות זהב, במשחה ל-100 מטר חופשי התוצאה של 55.87 שניות, לפני ג'נה ג'ונסון מארצות הברית (56.29 שניות) ובמשחה ל-200 מטר חופשי בתוצאה של 2:00.34 דקות, לפני מרי טי מאהר מארצות הברית (2:01.64 דקות). מדליות ארד, במשחה ל-100 מטר פרפר בתוצאה של 1:01.51 דקות, אחרי מרי טי מאהר (59.81 שניות) ומלני באדמאייר מארצות הברית (1:01.33 דקות), במשחה שליחות 4x100 מרט חופשי ובמשחה שליחות 4X200 מטר חופשי.
ביוגרפיה > 1986

באליפות העולם שנערכה במדריד, ספרד בשנת 1986 היא זכתה ב-4 מדליות ארד. במשחה ל-100 מטר חופשי בתוצאה של 55.79 שניות, אחרי קריסטין אוטו שקבעה שיא אליפות חדש של 55.05 שניות וג'נה ג'ונסון (55.70 שניות), במשחה שליחות 4x100 מטר חופשי ביחד עם לורה ליידריץ, קארין ברינס ואנמארי ורסטאפן בתוצאה של 3:46.89 דקות, אחרי גרמניה המזרחית שקבעה שיא עולם חדש של 3:40.57 דקות וארצות הברית (3:44.04 דקות), במשחה שליחות 4x200 מטר חופשי ביחד עם אנמארי ורסטאפן, יולנדה ואן דה מיר ומריאן מואיז בתוצאה של 8:09.59 דקות, אחרי גרמניה המזרחית שקבעה שיא עולם חדש של 7:59.33 דקות וארצות הברית (8:02.12 דקות) ובמשחה שליחות 4x100 מטר מעורב ביחד עם יולנדה דה רובר, פטרה ואן סטברן ואנמארי ורסטאפן בתוצאה של 4:10.70 דקות, אחרי גרמניה המזרחית שקבעה שיא אליפות חדש של 4:04.82 דקות וארצות הברית (4:07.75 דקות). נוסף לכך, היא סיימה במקום רביעי במשחה ל-200 מטר חופשי בתוצאה של 2:00.26 שניות, 12 מאיות השנייה איטי ממדליית ארד ופעמיים במקום שישי, במשחה ל-50 מטר חופשי בתוצאה של 26.14 שניות ובמשחה ל-100 מטר פרפר בתוצאה של 1:01.48 דקות.
ביוגרפיה > 1987

באוניברסיאדה שנערכה בזאגרב, באותה העת יוגוסלביה ב 1987 היא זכתה ב-6 מדליות, 1 זהב, 3 כסף ו-2 ארד. מדליית זהב במשחה שליחות 4x100 מטר חופשי, מדליות כסף, במשחה ל-100 מטר חופשי בתוצאה של 57.47 שניות, במשחה ל-100 מטר פרפר בתוצאה של 1:02.13 דקות ובמשחה שליחות 4x200 מטר חופשי. מדליות ארד, במשחה ל-50 מטר חופשי בתוצאה של 26.57 שניות ובמשחה שליחות 4x100 מטר מעורב.
ביוגרפיה > 1988

באולימפיאדת סיאול (1988) זכתה ואן בנטום בפעם השנייה ברציפות במדליית כסף במשחה שליחות 4x100 מטר חופשי ביחד עם מריאן מואיז, מילדרד מואיז וקארין בריינס בשיא לאומי חדש של 3:43.39 דקות, אחרי גרמניה המזרחית שקבעה שיא אולימפי חדש של 3:40.63 דקות ולפני ארצות הברית (3:44.25 דקות), כשחיינית שלישית היא קבעה ב"זינוק שליחות" תוצאה של 55.73 שניות. נוסף לכך, היא סיימה במקום חמישי במשחה שליחות 4x100 מטר מעורב, כשחיינית שלישית היא שחתה את הפרפר ב"זינוק שליחות" בתוצאה של 1:00.30 דקות, במקום שישי במשחה ל-100 מטר פרפר בתוצאה של 1:00.62 דקות ופעמיים במקום שמיני במשחה ל-100 מטר חופשי בתוצאה של 56.54 שניות, בשלב המוקדמות היא קבעה תוצאה של 56.50 שניות ובמשחה ל-200 מטר פרפר בתוצאה של 2:13.17 דקות, בשלב המוקדמות היא קבעה תוצאה של 2:12.41 דקות.
חיים אישיים

לאחר שסיימה את לימודי הרפואה שלה היא עבדה כרופאה בנבחרת הולנד בהוקי שדה לנשים. לאחר מכן, היא עבדה כרופאה כללית באמרספורט.
תארים והישגים

בשנת 1983 נבחרה ואן בנטום לספורטאית השנה בהולנד.
ראו גם

מדיה וקבצים בנושא  בוויקישיתוף
הערות שוליים

1 2  נבחרת הולנד בהוקי שדה לנשים, סגנית אלופה אולימפית מאולימפיאדת ריו דה ז'ניירו (2016), נחשבת לאורך השנים לנבחרת החזקה ביותר בעולם, עם 8 מדליות אולימפיות, מהן 3 זהב, 2 כסף ו-3 ארד, יותר מכל מדינה אחרת. נבחרת הולנד לנשים דורגה במקום ראשון בעולם בשנים (2004–2009, 2012–2020).
↑  כל התוצאות מאליפות העולם בשחייה 1986
קוקדמה

קוקדמה מפרי הדר
קוֹקֶדַמַה (苔玉 ביפנית, מילולית "כדור טחב") הוא כדור אדמה מכוסה טחב, עליו צומח צמח נוי. מקורו של הרעיון ביפן, שם הוא שילוב של סגנונות השתילה בונזאי וקוסמונו (מילולית "שטיפת שורשים", כלומר "אין סיר"). כיום קוקדמה פופולריים מאוד בגנים יפניים.
יצירה

קוקדמה עשוי מאדמה רטובה - אפשר להוסיף קומפוסט וכבול - שממנה מייצרים כדור. את הצמח מכניסים לתוך הכדור, סביב הכדור הזה כורכים טחב ומהדקים באמצעות חוט כלשהו. את כדור הקוקודמה ניתן לתלות בחוט והוא נראה כמרחף באוויר.
טיפול

יש להשקות את הקוקדמה באופן קבוע. לפי שיטה אחת יש להרגיש את משקל הקוקדמה מעת לעת וכאשר חשים שהכדור קל יש לטבול אותו במים. הצמחים המתאימים ביותר להכנת קוקדמה הם כאלה הדורשים חצי צל עד צל מלא, מכיוון שסביר להניח כי אור שמש ישיר ישרוף ובסופו של דבר ישנה את גוון הקוקדמה לחום.
הערות שוליים

↑  הכנת קוקדמה DIY KokedamasLove
| --- | --- |
בקרת זהויות :  NLI: 987007403826905171  LCCN: sh2017000349
קפטן וולקונוגוב ברח

| --- | --- |

 בימוי:  נטליה מרקולובה, אלכסיי סידורוב 
 עריכה:  פרנסואה ג'דיג'יה 
 שחקנים ראשיים:  יורי אלכסנדרוביץ' בוריסוב טימופיי טריבונצב אלכסנדר יאצנקו ויקטוריה טולסטוגאנובה 
 צילום:  Mart Taniel 
 מדינה:  רוסיה, אסטוניה, צרפת 
 הקרנת בכורה:  8 בספטמבר 2021 
 שפת הסרט:  רוסית 
 סוגה:  סרט דרמה, סרט מתח, דרמה היסטורית 
 דף הסרט ב־IMDb
 
קפטן וולקונוגוב ברח (ברוסית: Капитан Волконогов бежал) הוא סרט עלילתי בבימויהם של נטשה מרקולובה ואלכסיי צ'ופוב, בהפקה משותפת של רוסיה, אסטוניה וצרפת. הקרנת הבכורה התקיימה בספטמבר 2021 בפסטיבל הסרטים ה-78 של ונציה.
עלילה

עלית הסרט מתרחשת בעיר לנינגרד שבברית המועצות בשנת 1938. קפטן פיודור וולקונוגוב משרת בנ.ק.ו.ד., המשטרה החשאית הסובייטית. הוא ביחסים טובים עם מפקדו, עמיתיו מכבדים אותו. אבל יום אחד חייו משתנים באופן דרמטי — הוא מוכרז כפושע. וולקוגונוב מצליח להימלט לפני שנעצר. בן לילה הוא הופך למנודה שמבוקש על ידי עמיתים לשעבר ברחבי העיר. בלילה מופיע לוולקונוגוב שליח מהעולם האחר ומזהירו שאחרי המוות יגיע לגיהנום, אבל יש לו הזדמנות לשנות את גורלו ולעלות לגן עדן אם יחזור בתשובה, ואם לפחות אחד מקורבנותיו יסלח לו...
שחקנים ודמויות

יורה בוריסוב - קפטן וולקונוגוב
טימופיי טריבונצב - רב-סרן גולובניה
אלכסנדר יאצנקו - רב-סרן גווזדב
ויקטוריה טולסטוגנובה - אלמנתו של שטיינר
נטליה קודריאשובה - יליזרובה
ולדימיר יפיפאנצב - קולונל ז'יחארב
ניקיטה קוקושקין - "מאלק" ורטניקוב
אנסטסיה אוקולובה - רייצ'קה
דמיטרי פודנוזוב - פרופסור יליזרוב
יורי קוזנצוב - איגנטי אלכסייביץ'
איגור סבוצ'קין - הדוד מישה
מקסים סטויאנוב - הפועל לפנדין
פולינה ויטורגן - לפינה
ויטליה קורנינקו - נערה
אלכסנדר שיין - השכן של נינה
נטליה וולקובה - נינה
נטליה איוחווידובה - לורה פטרובנה
ניקולאי שרייבר - ווזדוויז'נסקי
מיכאיל חוראנוב - קברן
אשקר ניגמציאנוב - סמל זברב
זויה קאידנובסקאיה - ספרנית
הקרנת בכורה וקבלה

הסרט קיבל תמיכה ממשרד התרבות של הפדרציה הרוסית, קרן Kinoprime לפיתוח צילום עכשווי, הקרן האירופית Eurimages לתמיכה ביצירה משותפת של קולנוע, משרד התרבות האסטוני וקרן הקולנוע האסטונית. חברת הסרטים "מקום הכוח" ו־LOOKFILM (רוסיה), Homeless Bob Production (אסטוניה) ו־Kinovista (צרפת) היו אחראיות על ההפקה. המפיקים הם ולרי פיודורוביץ', יבגני ניקישוב, אלכסנדר פלוטניקוב, מפיקים שותפים: קטרין קיסה, צ'ארלס-אוורארד צ'כוב ונדז'דה זאיונצ'קובסקיה.
הקרנת הבכורה של הסרט התקיימה בספטמבר 2021 בפסטיבל ונציה ה-78. הסרט זכה בפרס הראשי - אריה הזהב.
הסרט זכה בפרס חביב הקהל בפסטיבל הפתוח ה-32 של קינוטאבר (2021), כמו גם בקטגוריית הסרט העלילתי הטוב ביותר בפסטיבל הסרטים הבינלאומי XXX בפילדלפיה. הסרט קיבל את פרס חד קרן המוזהב לשנת 2021 במועמדויות לסרט הטוב ביותר, לתסריט הטוב ביותר ולשחקן הטוב ביותר (יורי בוריסוב).
בדצמבר 2021, הסרט הוכרז כמועמד לפרס נשר הזהב הרוסי.
הערות שוליים

↑  Российский фильм «Капитан Волконогов бежал» претендует на «Золотого льва»
↑  В Венеции фильм «Капитан Волконогов бежал» вошел в основной конкурс
↑  Венецианский кинофестиваль объявил программу
↑  "32 Кинотавр: «Море волнуется раз» и два – побеждает в конкурсе". www.proficinema.ru (ברוסית). נבדק ב-2021-12-29.
↑  "«Капитан Волконогов бежал» победил на фестивале в Филадельфии". kulturomania.ru (ברוסית). נבדק ב-2021-12-29.
↑  "В Лондоне объявлены лауреаты премии «Золотой Единорог» 2021 года". www.kinometro.ru (באנגלית). נבדק ב-2021-12-29.
קולין הנדרי

אדוארד קולין הנדרי (באנגלית: Edward Colin Hendry; נולד ב-7 בדצמבר 1965) הוא כדורגלן עבר סקוטי ששיחק בעמדת הבלם, ומאמן כדורגל בהווה.
הנדרי שיחק לאורך הקריירה בליגות הבכירות סקוטלנד ובאנגליה, ובשתיהן זכה באליפויות (עם בלקברן רוברס באנגליה ועם גלאזגו ריינג'רס בסקוטלנד). הוא רשם 51 הופעות במדי נבחרת סקוטלנד, אותה ייצג בטורניר יורו 1996 ואותה הוביל כקפטן במונדיאל 1998.
לאחר פרישתו נותר הנדרי בתחום הכדורגל, ורשם קדנציות קצרות כמאמן בבלקפול ובקלייד.